2021. gada Preiļu novada domes vēlēšanas

2021. gada Preiļu novada domes vēlēšanas notiks  2021. gada Latvijas pašvaldību vēlēšanās. Vēlēšanās Preiļu novada domē tiks ievēlēti 15 deputāti. Vēlēšanās piedalīsies 8 kandidātu saraksti, kas kopā sastāv no 136 kandidātiem.

Vēlēšanu norise 
Preiļu novadā atradīsies 15 vēlēšanu iecirkņi. Aglonas pagastā varēs nobalsot Aglonas novada administratīvajā ēkā, Aizkalnes pagastā varēs nobalsot Aizkalnes Tautas namā, Galēnu pagastā varēs nobalsot Galēnu pagasta teritoriālās pārvaldes ēkā un kultūras namā, Pelēču pagastā varēs nobalsot Pelēču pagasta pārvaldē, Preiļu pilsētā varēs nobalsot Preiļu Valsts ģimnāzijā un Preiļu novada kultūras centrā, Riebiņu pagastā varēs nobalsot Riebiņu novada domes ēkā, Rožkalnu pagastā varēs nobalsot Rožkalnu pagasta pārvaldes ēkā un kultūras namā, Rušonas pagastā varēs nobalsot Rušonas pamatskolā, Saunas pagastā varēs nobalsot Saunas pagasta pārvaldē, Silajāņu pagastā varēs nobalsot Silajāņu pagasta pārvaldes ēkā un kultūras namā, Sīļukalna pagastā varēs nobalsot Sīļukalna pagasta kultūras namā, Stabulnieku pagastā varēs nobalsot Stabulnieku Kultūras namā un Vārkavas pagastā varēs nobalsot Vārkavas Tautas namā un Vārkavas vidusskolā, bet Preiļu pagastā un Upmalas pagastā neatradīsies neviens iecirknis. Visi novada iecirkņi būs pieejami cilvēkiem ar kustību traucējumiem.

Oficiālajā vēlēšanu dienā, sestdienā, , iecirkņi būs atvērti no pulksten 7ː00 līdz 20ː00 (), bet ikkatrā iecirknī vēlētājs varēs arī balsot iepriekš — gan pirmdienā, , no pulksten 16ː00 līdz 20ː00 (), gan ceturtdienā, , no pulksten 9ː00 līdz 16.00 (), gan arī piektdienā, , no pulksten 13ː00 līdz 20ː00 ().

Šajā novadā balsstiesīgais vēlētājs varēs nobalsot jebkurā iecirknī, jo vēlētāju noteikšanai tiks izmantoti iepriekš sastādīti vēlētāju saraksti. COVID-19 pandēmijas dēļ iecirkņos būs jāievēro dažādi epidemioloģiskās drošības pasākumi, kā, ierodoties iecirknī, ir jāvelk sejas maska, jāievēro divu metru distance no citiem cilvēkiem un jādezinficē rokas, papildus arī tiek ieteikts uz vēlēšanām nākt ar savu pildspalvu.

Balsošanas sistēma 
Latvijas Pašvaldības domes vēlēšanu likums nosaka, ka pašvaldības tiek ievēlētas vienlīdzīgās, tiešās, aizklātās, brīvās un proporcionālās vēlēšanās, piešķirot vietas partijām, kuras iegūst vismaz 5% balsu pēc Vebstera—Senlagē metodes. Vēlēšanas parasti notiek reizi četros gados, jūnija pirmajā sestdienā, bet Saeimai ir tiesības pieprasīt ārkārtas vēlēšanas. Ja notiek ārkārtas vēlēšanas un līdz iepriekšējās domes termiņa beigām ir vairāk par diviem mēnešiem, bet mazāk par diviem gadiem, tad domi ievēl uz pagarinātu laiku — līdz aiznākamajām noteiktajām pašvaldību vēlēšanām, savukārt ja ir vairāk par diviem gadiem, tad uz saīsinātu laiku — līdz nākamajām noteiktajām pašvaldību vēlēšanām.

Novada domē tiek ievēlēti 15 deputāti, ja iedzīvotāju skaits administratīvajā teritorijā ir zemāks par 30 000.

Tiesības piedalīties Preiļu novada domes vēlēšanās ir Latvijas un citu Eiropas Savienības (ES) dalībvalstu pilsoņiem, sākot no 18 gadu vecuma, kuriem ir reģistrēta dzīvesvieta Preiļu novada administratīvajā teritorijā 90 dienas pirms vēlēšanu dienas, vai kuriem Preiļu administratīvajā teritorijā pieder nekustamais īpašums. Lai apliecinātu vēlētāja identitāti jānorāda derīga ES pilsoņa pase vai personas apliecība (eID karte).

Kandidātu saraksti

Ievēlētie deputāti 
Vēlēšanu rezultāti būs zināmi pēc visu vēlētāju balsu saskaitīšanas, un ievēlēto deputātu saraksts būs pieejams pēc vēlēšanu rezultātu apstiprināšanas.

Atsauces

Ārējās saites 
 Kandidātu saraksti
 Vēlētāju aktivitāte
 Vēlēšanu rezultāti
 Ievēlēto deputātu saraksts

2021. gada Latvijas pašvaldību vēlēšanas